алергия към полени | алергии | здравни центрове | здраве.bg
»алергия към полени
Сенната треска (или полинозата) е алергично заболяване, предизвиквано от полена на дърветата, тревите, храстите и плевелите. Това е най-разпространеният вид алергия, наричан на популярен език сенна хрема.
При сенна треска се извършва неадекватна реакция на имунната система към прашеца на различните растения. Той въздейства на лигавицата на носа, очите и устната кухина, попада в бронхите, влиза в контакт с кожата и при чувствителните хора възникват алергични симптоми.
•	Запушване на носа, обилни течни секрети от носа;
•	Пристъпи на кихане, сърбеж в носа;
•	Сърбеж и зачервяване на очите, сълзене на очите;
•	Сърбеж по езика;
•	Кожни обриви (приличащи на екзема).
Сенната треска има отчетливо сезонен характер, съвпадащ с периода на цъфтене на определени растения. През пролетта алергия предизвиква прашецът на дърветата и храстите, през лятото – прашецът на житните растения, а през есента - прашецът на плевелите.
Алергията към прашеца може да стане причина за:
•	копривна треска,
•	оток на Квинке,
•	развитие и изостряне на бронхиална астма.
Страда и нервната система – възможни са пристъпи на мигрена, описани са и случаи на епилепсия.
При попадането на прашеца в стомашно-чревния тракт (например с храната) са възможни гадене, резки болки в стомаха, съчетани с копривна треска.
Прониквайки в кръвта, макар и рядко, частиците от прашеца могат да предизвикат ревматични болки в ставите.
Диагнозата сенна треска може да се постави само от алерголог след преглед и разговор с болния. За потвърждаване на диагнозата лекарят назначава кожни проби, за да определи кои вещества предизвикват алергичната реакция. За тази цел на ръката на пациента се поставя капка от съответния алергенен препарат, след което със специално приспособление или игла се извършва леко пробождане на кожата през капката. След известно време е възможно развитието на малък оток...
следва: алергия на работното място